**REPUBLIKA HRVATSKA**

**DUBROVAČKO-NERETVANSKA ŽUPANIJA**

**SREDNJA ŠKOLA METKOVIĆ**

20350 METKOVIĆ, Kralja Zvonimira 12, tel.; fax: 020/681-088 ; 681-712

e-mail: [ured@ss-metkovic.skole.hr](mailto:ured@ss-metkovic.skole.hr), IBAN: HR4623300031100064332

RKP: 18161, Šifra djelatnosti: 8532, Razina: 31, MB: 03985725, OIB: 51702102234

**KLASA:** 400-03/14-01-

**URBROJ:** 2117/1-44-03/14-01

Metković, 30. prosinca 2014.

**OBRAZLOŽENJE FINANCIJSKOG PLANA ZA 2015. GODINU**

**I PROJEKCIJA ZA 2016. I 2017. GODINU**

1. **Sažetak djelokruga rada proračunskog korisnika**

Srednja škola Metković, sa sjedištem u Metkoviću, registrirana je kod Trgovačkog suda u Dubrovniku.

Škola ima odobrenje MZOŠ-a za izvođenje nastavnog plana i programa srednjeg školstva, i to:

* Područje rada ekonomije i trgovine za programe: ekonomist, prodavač i upravni referent;
* Područje rada ugostiteljstva i turizma za programe: konobari, kuhari, pomoćni konobari i kuhari;
* Područje rada strojarstvo za programe: automehaničar, bravar, tokar, strojobravar, strojarski tehničar, vodoinstalater i instalater grijanja i klimatizacije, računalni tehničar;
* Područje rada elektrotehnike za programe: elektroinstalater, elektromehaničar, elektrotehničar;
* Područje rada poljoprivreda za program: poljoprivredni tehničar biljne proizvodnje;
* Područje rada cestovni promet za program: vozač motornog vozila;
* Područje rada tekstil za program: krojač;
* Područje rada prehrana za program: mesar;
* Područje rada graditeljstvo i geodezija za programe: građevinski tehničar, geodetski tehničar.

Nastava (redovna, izborna, dodatna i dopunska) se izvodi prema nastavnim planovima i programima koje je donijelo Ministarstvo znanosti, obrazovanja i športa, operativnim Godišnjim izvedbenim odgojno-obrazovnim planom i programom rada te Školskom kurikulumu.

Školu u školskoj godini 2014/2015. polazi 741 učenika raspoređenih u 36 razrednih odjela.

1. **Obrazloženje programa rada školske ustanove**

Prioritet je kvalitetno obrazovanje i odgoj učenika što ostvarujemo:

* Stalnim usavršavanjem nastavnika (seminari, stručni skupovi, aktivi) i podizanjem nastavnog standarda na višu razinu;
* Poticanjem učenika na izražavanje kreativnosti, talenata i sposobnosti kroz uključivanje u slobodne aktivnosti, natjecanja te druge školske projekte, priredbe i manifestacije;
* Organiziranjem zajedničkih aktivnosti učenika i nastavnika tijekom izvannastavnih aktivnosti i druženja kroz kolektivno upoznavanje kulturne i duhovne baštine naše domovine i šire;
* Poticanjem razvoja pozitivnih vrijednosti razvijajući samostalnost, samopouzdanje i odgovornost, nastojeći ih usmjeriti kritičkom promatranju i razmišljanju.

1. **Zakonske i druge podloge na kojima se zasniva program rada škole**

* Zakon o odgoju i obrazovanju, NN br. 87/08., 86/09., 92/10., 105/10., 90/11., 86/12.
* Zakon o ustanovama, NN br. 76/93., 29/97., 47/99., 35/08.
* Zakon o proračunu, NN br. 87/08., Pravilnik o proračunskim kvalifikacijama, NN br. 26/10. I Pravilnik o proračunskom računovodstvu i računskom planu, NN br. 114/10. i 31/11.
* Upute za izradu proračuna lokalne (regionalne) samouprave za razdoblje 2015.-2017. iz rujna 2014. godine;
* Godišnji izvedbeni odgojno-obrazovni plan i program rada za školsku godinu 2014/2015.
* Školski kurikulum Srednje škole Metković, nastavne i izvannastavne aktivnosti za školsku godinu 2014/2015.

1. **Usklađenost ciljeva, strategije i programa s dokumentima dugoročnog razvoja**

Školske ustanove ne donose strateške, već godišnje operativne planove (GPP i školski kurikulum) prema planu koji je donijelo Ministarstvo znanosti, obrazovanja i športa. Vertikalna usklađivanja ciljeva i programa MZOŠ-a i jedinice lokalne (regionalne) samouprave te školske ustanove još nije provedena.

Planovi se donose za nastavnu, a ne za fiskalnu godinu, što je uzrok mogućim odstupanjima.

Prioritet je srednjoškolsko obrazovanje i odgoj naših učenika te podizanje kvalitete nastave na višu razinu stalnim usavršavanjem nastavnika u skladu s našim mogućnostima.

1. **Ishodište i pokazatelji na kojima se zasnivaju izračuni i ocjene potrebnih sredstava za provođenje programa**

Izvori sredstava za financiranje rada škole su:

* Opći prihodi i primici, skupina 671, državni proračun za financiranje rada zaposlenih radnika;
* Opći prihodi i primici, skupina 671, regionalni proračun za materijalne troškove poslovanja te održavanje i obnovu nefinancijske imovine;
* Vlastiti prihodi od obrazovanja odraslih, skupina 661, za provedbu dodatne aktivnosti škole prema Planu i programu rada te obnovu nefinancijske imovine;
* Prihodi po posebnim propisima i pihodi od HZZ za pokriće mirovinskog osiguranja na stručnom osposobljavanju za rad bez zasnivanja radnog odnosa, kao i programa „Mladi za mlade“;
* Prihodi od prodaje društvenih stanova (35% vrijednosti uplate), skupina 722, za nabavu i investicijsko održavanje nefinancijske imovine;
* Donacije – strogo namjenska sredstva po pojedinim programima.

Indeksi rasta koje smo dužni primijeniti u planiranju rashoda prema minimalnom standardu te rashoda za zaposlene („Upute za izradu proračuna 2015.-2017.“) su sljedeći:

|  |  |  |  |
| --- | --- | --- | --- |
|  | **2015/14.** | **2016/15.** | **2017/16.** |
| **Rashodi za zaposlene** | 100,00 | 100,00 | 100,00 |
| **Materijalni**  **rashodi** | 93,5 | 96,8 | 95,50 |
| **Rashodi za**  **nabavu imovine** | 100,00 | 100,00 | 100,00 |

Škola kao proračunski korisnik prihode i primitke kao i rashode i izdatke za 2015. godinu, planira na razini podskupine (treća razina računskog plana), a za 2016. i 2017. godinu na razini skupine (druga razina računskog plana).

1. **Prihodi iz državnog proračuna**

Prihodi su planirani isključivo u skladu s propisanim indeksom rasta za ovu vrstu rashoda. Uzeli smo u obzir sve potpisane ugovore sa svim smanjenim pravima radnika koja iz njih proistječu.

***Ostali troškovi za zaposlene***

* Dar djeci (u 2014. godini isplaćeno 34.000,00 kn);
* Prijevoz zaposlenika na posao i s posla (Smanjena naknada po km na 0,75kn/km)
* Trošak jubilarnih nagrada varira ovisno o broju zaposlenih koji stječu to pravo, a planirani iznos je 10.000,00 kn. Osnovica je smanjena sa 1.800,00 kn na 500,00 kn.
* Trošak otpremnina je ostao na nivou dosadašnjih godina jer proračunska osnovica i dalje iznosi 3.326,00 kn. Iznos otpremnine čine 3 proračunske osnovice, što znači da umirovljenik dobiva 9.978,00 kn.;
* Izdaci za pomoći zbog bolovanja dužeg od 3 mjeseca u godini i pomoći u slučaju smrti roditelja zaposlenika ili rođenja djeteta zaposlenika (1 proračunska osnovica=3.326,00 kn).

Brojčani pokazatelji priloženi su u tablicama „Ukupna sredstva za plaće zaposlenih“ (U privitku).

1. **Prihodi od Županije**

Prihode za financiranje rashoda koji se financiraju minimalnim standardima planirali smo primjenom financijskih pokazatelja iz Uputa za izradu proračuna.

Od ukupnog iznosa prvo smo predvidjeli „fiksne rashode“ koji su planirani na bazi potrošnje tekuće godine, tj. troškova energije, prijevoza zaposlenika na posao i s posla te troškovi zdravstvenih pregleda zaposlenika koji su ugovoreni Kolektivnim ugovorom.

U rashodima u kategoriji općih troškova prvo smo planirali obvezne rashode za komunalne usluge (voda, odvoz smeća, deratizacija) te rashode za telefon i Internet, platni promet, uredski materijal, obveznu pedagošku dokumentaciju škole, održavanje računalne opreme i sl.

Nakon toga planiramo ostale troškove prema prioritetima i mogućnostima, radi normalnog funkcioniranja škole.

1. **Vlastiti prihodi**

Škola ima odobrenje Ministarstva znanosti, obrazovanja i športa za izvođenje nastavnog plana i programa srednjoškolskog obrazovanja odraslih. Dio prihoda koristi se za isplatu nastavnicima koji sudjeluju u radu obrazovanja odraslih, a dio za unaprjeđenje rada škole. Vlastiti prihodi iz godine u godinu se smanjuju.

**Ravnatelj**

Marijo Obradović

**SREDNJA ŠKOLA METKOVIĆ**

**(Parametri rasta po kategorijama 2015.-2017.)**

|  |  |  |  |
| --- | --- | --- | --- |
|  | **2015/14.** | **2016/15.** | **2017/16.** |
| **Rashodi za zaposlene** | 100,00 | 100,00 | 100,00 |
| **Materijalni**  **rashodi** | 93,50 | 96,80 | 95,50 |
| **Rashodi za**  **nabavu imovine** | 100,00 | 100,00 | 100,00 |

Škola kao proračunski korisnik prihode i primitke kao i rashode i izdatke za 2015. godinu, planira na razini podskupine (treća razina računskog plana), a za 2016. i 2017. godinu na razini skupine (druga razina računskog plana).

**SREDNJA ŠKOLA METKOVIĆ**

**(Materijalni troškovi 2015.-2017.)**

|  |  |  |  |
| --- | --- | --- | --- |
|  | **2015.** | **2016.** | **2017.** |
| **321**  **(Službena putovanja)** | 220.000,00 | 213.000,00 | 210.000,00 |
| **322**  **(Rashodi za materijal i energiju)** | 504.000,00 | 488.000,00 | 481.000,00 |
| **323**  **(Rashodi za usluge)** | 220.000,00 | 213.000,00 | 210.000,00 |
| **329**  **(Ostali nespomenuti**  **rashodi poslovanja)** | 22.000,00 | 21.300.00 | 21.000,00 |
| **343**  **(Financijski rashodi)** | 3.200,00 | 3.100,00 | 3.000,00 |
| **UKUPNO** | **969.200,00** | **938.400,00** | **925.000,00** |

**SREDNJA ŠKOLA METKOVIĆ**

**(Procjena prihoda po vrstama 2015.-2017.)**

|  |  |  |  |
| --- | --- | --- | --- |
|  | **2015.** | **2016.** | **2017.** |
| **Ministarstvo** | **10.031.000,00** | **10.031.000,00** | **10.031.000,00** |
| **DNŽ** | 969.200,00 | 938.400,00 | 925.000,00 |
| **Vlastiti prihodi** | 30.000,00 | 30.000,00 | 30.000,00 |
| **Donacije** | - | - | - |
| **UKUPNO** | **11.030.200,00** | **10.999.400,00** | **10.986.000,00** |

**SREDNJA ŠKOLA METKOVIĆ**

**(Ukupna sredstva za plaće zaposlenih u razdoblju 2015.-2017.)**

|  |  |  |  |
| --- | --- | --- | --- |
|  | **2015.** | **2016.** | **2017.** |
| **311 - Plaće** | 8.600.000,00 | 8.600.000,00 | 8.600.000,00 |
| **313 - Dopr. za zdrav. osig.** | 1.220.000,00 | 1.220.000,00 | 1.220.000,00 |
| **313 – Dopr. za zapošljavanje** | 145.000,00 | 145.000,00 | 145.000,00 |
| **3121 – Ostali**  **rashodi za zaposlene** | 67.000,00 | 67.000,00 | 67.000,00 |
| **UKUPNO** | **10.031.000,00** | **10.031.000,00** | **10.031.000,00** |